**Izvadak iz Pravilnika o upisu i načinu ostvarivanja prednosti pri upisu djece u Dječji vrtić Ana**

Članak 2.

(1) Pravo na upis djeteta u Vrtić ostvaruju roditelji/skrbnici koji zajedno s djetetom imaju prebivalište na području Općine Dicmo. (2) U programe Vrtića može se upisati dijete koje je do 31.08. tekuće godine navršilo tri (3) godine života. (3) Djeca roditelja s prebivalištem u drugim jedinicama lokalne samopuprave mogu biti upisana u Vrtić samo u slučaju kada su svi zahtjevi za upis djece s prebivalištem na području Općine Dicmo riješeni, uz plaćanje pune ekonomske cijene programa.

Članak 7.

(1) Na temelju čl.20. Zakona o predškolskom odgoju i obrazovanju (u daljnjem tekstu : Zakon), prednost pri upisu djece u Vrtić se ostvaruje prema prioritetima utvrđenim Zakom i ovim Pravilnikom i to primjenom metode bodovanja kako slijedi :

1. Djeca zaposlenih roditelja

- djeca oba zaposlena roditelja ................................80 bodova + 10 bodova za svako dijete - djeca zaposlenog samohranog roditelja ...............80 bodova + 10 bodova za svako dijete - djeca zaposlenog jednog roditelja .........................40 bodova + 10 bodova za svako dijete

2. Djeca nezaposlenih samohranih roditelja .............. 30 bodova 3. Djeca kojoj su oba roditelja redoviti studenti .........60 bodova i + 10 bodova za svako dijete 4. Djeci iz obitelji s troje i više djece dodaje se 10 bodova 5. Djeci iz udomiteljskih obitelji dodaje se 10 bodova 6. Djeci iz obitelji s više djece u vrtiću ...................1 bod 7. Djeca u godini prije polaska u školu, djeca HRVI iz Domovinskog rata, djeca roditelja žrtava iz Domovinskog rata i upisuju se u vrtić izravno.

 Članak 8.

(2) Zahtjevi roditelja/staratelja djece iz prethodnog stavka boduju se i svrstavaju na zajedničku listu prvenstva za upis prema ukupno ostvarenom broju bodova, od većeg broja bodova prema manjem. (3) Podnositelj zahtjeva može ostvariti bodove po više utvrđenih prioriteta iz stvaka 1.ovog članka u kojem slučaju se bodovi zbrajaju. (4) u slučaju jednakog broja bodova prednost pri upisu ima - dijete koje je starije, - ako su i po tome jednaki, prednost se daje djetetu iz obitelji s više djece, - ako su i po tome i nadalje jednaki, prednost se daje djetetu kojemu su već brat ili sestra upisani u Vrtić, - ako se i na ovaj način ne može utvrditi prednost, djeca se svrstavaju po abecednom redu, po prezimenu.